section_heading: Povijest
paragraph_text: Putnički vagoni su bili na dvije razine, svaki vagon je po dužini podjeljen na 9 kupea u koji se moglo udobno smjestiti četvero putnika, osiguravajući tako mjesta za 72 putnika u svakom vagonu. Svaki je kupe imao svoja klizna vrata, a sva vrata na istom katu vagona su bila spojena šipkama na vrhu i dnu spojene na polugu na dohvatu ruke kočničara, što mu je omogućavalo istovremeno otvaranje i zatvaranje vrata. Kupei su bili široki 1.2 metra i dugi 1.65 metra, a sjedala okrenuta jedno prema drugome. Korištena je samo jedna tračnica starog kolosijeka, te je podignuta samo jedna vodilica, osim na krajevima pruge za potrebe skretnica. Širina lokomotive i vagona je bila takva da je predviđala redovitu dvosmjernu prugu po Boyntonovu obrascu uz postavljanje vodilice za korištenje druge tračnice stare pruge.